Spoštovani starši!

Vzgojno-izobraževalno delo je že v polnem teku. Vsi delavci šole in vrtca se trudimo, da bi imeli naši učenci in varovanci optimalne pogoje za uspeh in osebnostno rast. Program želimo obogatiti z vsebinami in opremo, ki se ne financirajo iz javnih sredstev. S pomočjo šolskega sklada smo v preteklih letih pomagali mnogim družinam v stiski in omogočili otrokom, da so se udeležili taborov in šol v naravi. Sklad pridobiva sredstva iz nekaterih dejavnosti šole in vrtca, od prispevkov staršev in občanov, iz donacij in prispevka od dela dohodnine. Nadzor nad racionalno porabo sredstev ima upravni odbor, ki deluje v skladu s pravilnikom. Sestavljen je iz sedmih članov. Štirje so predstavniki staršev, ki jih predlaga svet staršev, in treh predstavnikov šole, ki jih predlaga svet šole.

Potreb in želja je veliko. Po vzoru številnih šol po Sloveniji zbiramo prostovoljne prispevke:

**»10 €** (ali znesek po vaši izbiri) **na leto za šolski sklad«.**

Iskreno bomo veseli, če se tudi vi odločite za svoj prispevek in se pridružite naši pobudi. Samo s skupnimi močmi lahko storimo več za naše otroke.

*Predsednica UO šolskega sklada Mateja Nolimal in ravnateljica Stanka Naglič*

*---------------------------------------------------------------------------------------------------------------------------*

**PRISTOPNA IZJAVA**

o prostovoljnem prispevku staršev v šolski sklad v šol. letu 2023/24.

Za financiranje dejavnosti, ki so nadgradnja vzgojno-izobraževalnega programa, za nakup nadstandardne opreme in zvišanje standarda pouka, podporo učencem in varovancem pri dejavnostih na raziskovalnem, kulturnem, umetniškem in športnem področju ter podporo družinam v stiski.

Podpisan/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Stanujoč/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mati/oče učenke/učenca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_ razreda

prostovoljno izjavljam in se obvezujem, da bom v tem šolskem letu prispeval/a v šolski sklad (želeno varianto obkrožite in izpolnite):

a) **10 €**, ki ga bom poravnal/a s položnico za prehrano **ali**

b) vpišite **znesek po vaši izbiri** \_\_\_\_\_\_\_ €, ki ga bom poravnal/a s položnico za prehrano.

Datum: \_\_\_\_\_\_\_\_\_\_\_\_ Podpis staršev/skrbnikov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sredstva lahko kadarkoli nakažete na TRR OŠ Šenčur: SI56 011 00 600 8339 404; namen: za šolski sklad.

Za pomoč in nakazana sredstva se vam že vnaprej iskreno zahvaljujemo.

Prosimo, da izpolnjeno pristopno izjavo vrnete razredniku, v tajništvo ali pošljete po pošti. Hvala.